Tenorlied

Tenorlied on saksa renessanssmuusikas mitmehäälne ilmaliku sisuga laul, mille viisihääl, tavaliselt mõni tuntud laulumeloodia, on tenoripartiis ja sellele on lisatud teised hääled kas tuntud traditsioonilistest viisidest või komponeeritud uued. 

Tenorlied'i võib vaadelda kui Itaalia frottola vastet saksa muusikas. Iseloomulik 15. ja 16. sajandile, esineb muusikakäsikirjades ja ilmub trükitud laulukogumikes alates 1507. aastast.

Viited

Kirjandus 
 A. Lindmayr-Brandl. Text and music in the Tenorlied: A 1517 collection designated as "Peter Schoffer the Younger's Second Liederbuch" - Fontes Artis Musicae 50(1):36-57, 2003

Välislingid 
 Video: Tenorlied "Ach Elselein, liebes Elselein" Huelgas Ensemble esituses
 Video: Conrad Paumanni kolmehäälne tenorlied "Wiplich figur" ansambel Almara esituses

Renessanssmuusika
Saksa muusika